
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind atribuirea unui teren în folosință gratuită pentru Grădinița PP nr.10, str. Iuliu Maniu nr.42 

	
	Prin adresa nr.2740/2019 reprezentantul Liceului Teoretic ”Bartók Béla” din Timișoara solicită atribuirea unui teren adiacent Grădiniței PP nr.10, situată în str. Iuliu Maniu nr.42, teren cu nr. top. 16974/2, înscris în CF 430439 Timișoara (CF vechi nr. 1 Timișoara) cu suprafața de 398 mp, proprietatea Primăriei Municipiului Timișoara. 
	Grădinița cu program prelungit nr.10 face parte din structura organizatorică a Liceului Teoretic ”Bartók Béla”, dispunând de o curte interioară cu o suprafață insuficientă pentru numărul de copii din instituție.
 	Terenul situat în str. Iuliu Maniu nr.42, proprietatea Primăriei Municipiului Timișoara, a făcut obiectul unei Fișe de calcul, a cărui termen de valabilitate a expirat, anexă la Contract nr.D82-9103/30.06.2004, pentru stabilirea taxei lunare pe terenul dat în folosință d-nei Ferkel Șuteu Mihaera-Suzane, domiciliată în str. Martir Ferkel Șuteu, nr.3, care solicită  încheierea unui contract de închiriere a terenului respectiv. Menționăm că prin HCLMT 165/2011 s-a aprobat atribuirea a câte 500 mp teren către dl. Ferkel-Șuteu Alexandru Constantin și dl. Ferkel-Șuteu Cristian Iulian, în calitate de beneficiari ai Legii nr. 341/2004 ce au calitatea de urmaș de erou - martir al revoluției române din decembrie 1989.
	Având în vedere faptul că terenul respectiv este adiacent terenului aferent Grădiniței PP Nr.10 cu spațiu insufient conform Ordinului Ministerului Sănătății nr. 1955/1995 pentru aprobarea Normelor de igiena privind unităţile pentru ocrotirea, educarea şi instruirea copiilor şi tinerilor, art.3, alin.(3), considerăm necesară și oportună aprobarea atribuirii în folosința gratuită a Grădiniței PP Nr.10 terenul situat în str. Iuliu Maniu nr.42, cu nr. top. 16974/2, înscris în CF 430439 Timișoara (CF vechi nr. 1 Timișoara) cu suprafața de 398 mp, proprietatea Primăriei Municipiului Timișoara, procesul verbal de predare-primire se va face în termen de 30 de zile de la data intrării în vigoare a hotărârii, iar cheltuielile de întreținere și răspunderea asupra bunului atribuit cade în sarcina comodatarului, adică Grădinița cu program prelungit nr.10, Timișoara. 

RAPORT DE SPECIALITATE
privind atribuirea unui teren în folosință gratuită pentru Grădinița PP nr.10, str. Iuliu Maniu nr.42 


              Având în vedere Expunerea de motive nr. CT2019-3795 / 10.10.2019, privind oportunitatea proiectului de hotărâre, a Primarului Municipiului Timișoara și Proiectul de hotărâre privind atribuirea unui teren în folosință gratuită pentru Grădinița PP nr.10, str. Iuliu Maniu nr.42 , facem următoarele precizări:
	Liceul Teoretic ”Bartók Béla” din Timișoara, prin reprezentant Director Dr. Erdei Ildikό, solicită atribuirea unui teren adiacent Grădiniței PP nr.10, situată în str. Iuliu Maniu nr.42, teren cu nr. top. 16974/2, înscris în CF 430439 Timișoara (CF vechi nr. 1 Timișoara) cu suprafața de 398 mp, proprietatea Primăriei Municipiului Timișoara, menționând că Grădinița cu program prelungit nr.10 face parte din structura organizatorică a Liceului Teoretic ”Bartók Béla”, dispunând de o curte interioară cu o suprafață insuficientă pentru numărul de copii din instituție.
	Conform Ordinului Ministerului Sănătății nr. 1955/1995 pentru aprobarea Normelor de igienă privind unităţile pentru ocrotirea, educarea şi instruirea copiilor şi tinerilor, art.3, alin.(3) ” Terenul aferent unităţilor pentru ocrotirea, educarea şi instruirea copiilor şi tinerilor trebuie să permită desfăşurarea în aer liber a activităţilor copiilor şi tinerilor, asigurând pentru aceasta:
- minimum 20 mp pentru un copil anteprescolar sau preşcolar;
- între 10 şi 50 mp pentru un elev, pe tura, în funcţie de factorii geografici, de mediu (urban, rural) şi de specificul unităţii (cu sau fără internat şi cantina). Este interzisă funcţionarea unităţilor pentru copii şi tineri fără gard imprejmuitor al terenului aferent.”
	Terenul situat în str. Iuliu Maniu nr.42, proprietatea Primăriei Municipiului Timișoara, a făcut obiectul unei Fișe de calcul, a cărui termen de valabilitate a expirat, anexă la Contract nr.D82-9103/30.06.2004, fișă întocmită în baza HCLMT 339/2000 și OUG40/1999, pentru stabilirea taxei lunare la terenul dat în folosință d-nei Ferkel Șuteu Mihaera-Suzane, domiciliată în str. Martir Ferkel Șuteu nr.3, care solicită  încheierea unui contract de închiriere a terenului respectiv. Menționăm că prin HCLMT 165/2011  s-a aprobat atribuirea a câte 500 mp teren către dl. Ferkel-Șuteu Alexandru Constantin și dl. Ferkel-Șuteu Cristian Iulian, în calitate de beneficiari ai Legii nr. 341/2004 ce au calitatea de urmaș de erou - martir al revoluției române din decembrie 1989.
 	Terenul situat în str. Iuliu Maniu nr.42 a fost înscris inițial în CF 1 Timișoara, iar conform HCLMT 34/2010 art.2 ”  Terenurile înscrise în C.F. nr.1 şi C.F. nr.2 Timişoara, precum şi cele transcrise în alte cărţi din C.F. nr.1 şi C.F. nr.2 Timişoara, fac parte din domeniul public al Municipului Timişoara."
	Conform Ordonanței de Urgență nr.57/03.07.2019 privind Codul Administrativ, art. 108, ”Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie:
a) date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate;
b) concesionate;
c) închiriate;
d) date în folosinţă gratuită instituţiilor de utilitate publică;
e) valorificate prin alte modalităţi prevăzute de lege.”
	Luând în considerare faptul că terenul respectiv este adiacent terenului aferent Grădiniței PP Nr.10 cu spațiu insufient conform Ordinului Ministerului Sănătății nr. 1955/1995 pentru aprobarea Normelor de igiena privind unităţile pentru ocrotirea, educarea şi instruirea copiilor şi tinerilor, art.3, alin.(3), propunem aprobarea atribuirii în folosința gratuită a Grădiniței PP Nr.10 terenul situat în str. Iuliu Maniu nr.42, cu nr. top. 16974/2, înscris în CF 430439 Timișoara (CF vechi nr. 1 Timișoara) cu suprafața de 398 mp, proprietatea Primăriei Municipiului Timișoara, procesul verbal de predare-primire se va face în termen de 30 de zile de la data intrării în vigoare a hotărârii, iar cheltuielile de întreținere și răspunderea asupra bunului atribuit cade în sarcina comodatarului, adică Grădinița cu program prelungit nr.10, Timișoara.
 	Imobilul se regăsește în evidențele Direcției Economice cu număr de inventar 6734 cu o valoare de 302480 lei, conform Raportului de evaluare nr.3655/24.09.2019 întocmit de SC FIDOX SRL Brașov și înregistrat cu nr. SC2019-24567/30.09.2019.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

